b"\n_START_ARTICLE_\nBeothuk (spr\xc3\xa5k)\n_START_PARAGRAPH_\nBeothuk er et spr\xc3\xa5k som ble talt av indianerstammen beothukene i Newfoundland. Spr\xc3\xa5ket har v\xc3\xa6rt utd\xc3\xb8dd siden 1829, og det er f\xc3\xa5 skriftlige levninger av det, og sv\xc3\xa6rt lite som er kjent om det._NEWLINE_Det har v\xc3\xa6rt foresl\xc3\xa5tt at det var beslektet med det langt mer utbredte nabospr\xc3\xa5ket algonkinsk, men det finnes ikke nok bevis for \xc3\xa5 trekke noen konklusjoner._NEWLINE_En DNA-studie fra 2007 viste genetiske forbindelser mellom beothukene og det algonkinsk-talende mi'kmaqfolket._NEWLINE_Beothuk er kjent fra kun fire ordlister som ble skrevet ned p\xc3\xa5 1700- og 1800-tallet. De har over 400 ord, men ingen eksempler p\xc3\xa5 sammenhengende tale. Hypotesen om beothuks forbindelse med algonkinsk er datert tilbake til minst Robert Latham i 1862. Fra 1968 og framover har John Hewson fremmet bevis p\xc3\xa5 lydoverensstemmelse og delt morfologi med ur-algonkinsk. Mangelen p\xc3\xa5 enhver systematisk eller konsistent representasjon av spr\xc3\xa5komfanget i ordlistene, gj\xc3\xb8r det tvilsomt \xc3\xa5 fastsl\xc3\xa5 hvilket lydsystem som beothuk hadde, og ord listet hver for seg p\xc3\xa5 listene kan v\xc3\xa6re det samme ordet transkribert p\xc3\xa5 ulikt vis. Det er ogs\xc3\xa5 kjent at det eksisterer feil i de nevnte listene. Dette, sammen med mangelen p\xc3\xa5 sammenhengende tale, betyr at det er sv\xc3\xa6rt lite \xc3\xa5 bygge en form for rekonstruksjon av beothukspr\xc3\xa5ket p\xc3\xa5. Med mangelen p\xc3\xa5 bevis har spr\xc3\xa5kforskere som Ives Goddard og Lyle Campbell uttalt at enhver forbindelse mellom beothuk og algonkinsk er ukjent og vil forbli det._NEWLINE_I 1910 innspilte den amerikanske antropologen Frank Speck inn en 75 \xc3\xa5r gammel beothuk-kvinne ved navn Santu Toney som sang en sang p\xc3\xa5 beothuk-spr\xc3\xa5ket. Innspillingen skjedde p\xc3\xa5 begynnelsen av \xc3\xa5rhundret, og en del kilder har oppgitt \xc3\xa5ret 1929, men datoen 1910 har blitt bekreftet av Specks bok Beothuk and Micmac._NEWLINE_Ordene er vanskelige \xc3\xa5 h\xc3\xb8re og ikke lette \xc3\xa5 forst\xc3\xa5. Santu fortalte at hun hadde l\xc3\xa6rt sangen av sin far. (Noe som kan v\xc3\xa6re bevis p\xc3\xa5 at minst en beothuk var i live etter at Shanawdithit, den siste kjente levende av stemmen, var d\xc3\xb8d i 1829, gitt at Santu Toney var f\xc3\xb8dt en gang rundt 1835.) Samtidige forskere har fors\xc3\xb8kt \xc3\xa5 gj\xc3\xb8re en transkripsjon av sangen med h\xc3\xa5pet at lydinnspillingen kan bli renset med moderne metoder. En del indianergrupper har fors\xc3\xb8kt \xc3\xa5 l\xc3\xa6re seg sangen."